nibzard/narodne-novine-full-text-markdown huggingface dataset:
### NN 151/2022 (22.12.2022.), Pravilnik o izmjenama i dopunama Pravilnika o dodatnom usavršavanju medicinskih sestara

Hrvatska komora medicinskih sestara

2369

Na temelju članka 10. stavka 2. Zakona o sestrinstvu (»Narodne novine« br. 121/03, 117/08 i 57/11) te članka 17. stavka 1. točke 1. Statuta Hrvatske komore medicinskih sestara, Vijeće Hrvatske komore medicinskih sestara uz suglasnost ministra zdravstva donosi

PRAVILNIK

O IZMJENAMA I DOPUNAMA PRAVILNIKA O DODATNOM USAVRŠAVANJU MEDICINSKIH SESTARA

Članak 1.

U Pravilniku o dodatnom usavršavanju medicinskih sestara (»Narodne novine« br. 35/2018, 31/2019 i 68/2020) u članku 1. iza riječi: »skrbi« briše se točka i dodaje zarez i riječi: »instrumentiranja u operacijskim salama, opće/obiteljske medicine.«.

Članak 2.

U članku 4. Pravilnika dodaje se stavak 7. koji glasi:

»Program dodatnog usavršavanja medicinskih sestara za rad u timu opće/obiteljske medicine tiskan je u Prilogu V. ovoga Pravilnika i čini njegov sastavni dio.«.

Članak 3.

U članku 5. Pravilnika briše se riječ: »te«, a iza riječi: »stavak 6.« dodaje se zarez i riječi: »članka 4. stavka 7.«.

Članak 4.

U članku 6. stavku 1. Pravilnika briše se riječ: »te«, a iza riječi: »stavak 6.« dodaje se zarez i riječi: »članka 4. stavka 7.«.

Članak 5.

Ovaj Pravilnik stupa na snagu osmoga dana od objave u »Narodnim novinama«.

Klasa: 008-04/22-01/07

Urbroj: 696-3-1-22-03

Zagreb, 23. rujna 2022.

Vijeće
 Hrvatske komore medicinskih sestara
 po predsjedniku Vijeća
 Ivica Ražnjević, prvostupnik sestrinstva, v. r.

PRILOG V.

PROGRAM DODATNOG USAVRŠAVANJA MEDICINSKIH SESTARA ZA RAD U TIMU OPĆE/OBITELJSKE MEDICINE

|  |  |  |
| --- | --- | --- |
| Predmet | P | PN |
| Organizacija rada u timu opće/obiteljske medicine | 10 | 15 |
| Uloga medicinske sestre/ medicinskog tehničara u timu opće/obiteljske medicine | 20 | 30 |
| Administriranje u ordinaciji opće/obiteljske medicine | 20 | 30 |
| Dijagnostički/terapijski postupci u općoj/obiteljskoj medicini | 20 | 50 |
| Etička načela u općoj/obiteljskoj medicini | 10 | 15 |
| Komunikacijski proces u općoj/obiteljskoj medicini | 15 | 25 |
| Prevencija i promocija zdravlja u općoj/obiteljskoj medicini | 20 | 25 |
| Palijativna skrb u timu opće/obiteljske medicine | 20 | 30 |
| UKUPNO: | 135 | 220 |

P – predavanje, PN – praktična nastava (seminari, vježbe)
### NN 151/2022 (22.12.2022.), Rješenje o imenovanju državnog tajnika u Ministarstvu turizma i sporta

VLADA REPUBLIKE HRVATSKE

2357

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 19. prosinca 2022. donijela

RJEŠENJE

O IMENOVANJU DRŽAVNOG TAJNIKA U MINISTARSTVU TURIZMA I SPORTA

Imenuje se JOSIP PAVIĆ državnim tajnikom u Ministarstvu turizma i sporta.

Klasa: UP/I 080-02/22-01/91

Urbroj: 50301-15/28-22-02

Zagreb, 19. prosinca 2022.

Predsjednik
 mr. sc. Andrej Plenković, v. r.
### NN 151/2022 (22.12.2022.), Rješenje o razrješenju predsjednika i imenovanju predsjednice Upravnog vijeća Hrvatske akreditacijske agencije

VLADA REPUBLIKE HRVATSKE

2353

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 6. stavaka 3. i 4. Uredbe o osnivanju Hrvatske akreditacijske agencije (»Narodne novine«, br. 158/04., 44/05. i 30/10.), Vlada Republike Hrvatske je na sjednici održanoj 16. prosinca 2022. donijela

RJEŠENJE

O RAZRJEŠENJU PREDSJEDNIKA I IMENOVANJU PREDSJEDNICE UPRAVNOG VIJEĆA HRVATSKE AKREDITACIJSKE AGENCIJE

1. Razrješuje se ZVONIMIR NOVAK dužnosti predsjednika Upravnog vijeća Hrvatske akreditacijske agencije.

2. Imenuje se dr. sc. KRISTINA ČELIĆ predsjednicom Upravnog vijeća Hrvatske akreditacijske agencije.

Klasa: 080-02/22-02/106

Urbroj: 50301-15/28-22-02

Zagreb, 16. prosinca 2022.

Predsjednik
 mr. sc. Andrej Plenković, v. r.
### NN 151/2022 (22.12.2022.), Rješenje o razrješenju i imenovanju članice Odbora za novčanu naknadu žrtvama kaznenih djela

VLADA REPUBLIKE HRVATSKE

2352

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 18. stavka 1. i članka 19. stavka 1. podstavka 1. Zakona o novčanoj naknadi žrtvama kaznenih djela (»Narodne novine«, br. 80/08. i 27/11.), Vlada Republike Hrvatske je na sjednici održanoj 16. prosinca 2022. donijela

RJEŠENJE

O RAZRJEŠENJU I IMENOVANJU ČLANICE ODBORA ZA NOVČANU NAKNADU ŽRTVAMA KAZNENIH DJELA

1. Razrješuje se dr. sc. MARIJA BUBAŠ, dr. med., dužnosti članice Odbora za novčanu naknadu žrtvama kaznenih djela, na koju je imenovana kao stručnjak iz područja zdravstva ili socijalne skrb, na osobni zahtjev.

2. Imenuje se KATARINA ZAHARIEV VUKŠINIĆ, dr. med., članicom Odbora za novčanu naknadu žrtvama kaznenih djela, kao stručnjak iz područja zdravstva ili socijalne skrb.

Klasa: 080-02/22-02/104

Urbroj: 50301-15/07-22-02

Zagreb, 16. prosinca 2022.

Predsjednik
 mr. sc. Andrej Plenković, v. r.
### NN 151/2022 (22.12.2022.), Rješenje o razrješenju i imenovanju dijela članova i zamjenika članova Savjeta za ljudska prava

VLADA REPUBLIKE HRVATSKE

2356

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke V. Odluke o osnivanju Savjeta za ljudska prava (»Narodne novine«, br. 136/21.), Vlada Republike Hrvatske je na sjednici održanoj 16. prosinca 2022. donijela

RJEŠENJE

O RAZRJEŠENJU I IMENOVANJU DIJELA ČLANOVA I ZAMJENIKA ČLANOVA
 SAVJETA ZA LJUDSKA PRAVA

1. Razrješuju se dužnosti članovi Savjeta za ljudska prava:

– TOMISLAV PALJAK, na koju je imenovan kao predstavnik Ministarstva znanosti i obrazovanja

– ŽELJKO PLAZONIĆ, dr. med., na koju je imenovan kao predstavnik Ministarstva zdravstva

– DALIBOR ŠEMPER, na koju je imenovan kao predstavnik Ureda potpredsjednice Vlade Republike Hrvatske

– STELA FIŠER MARKOVIĆ, na koju je imenovana kao predstavnica Ureda za udruge.

Razrješuju se dužnosti zamjenici članova Savjeta za ljudska prava:

– mr. sc. VESNA ŠEREPAC, na koju je imenovana kao predstavnica Ministarstva znanosti i obrazovanja

– NEMANJA RELIĆ, na koju je imenovan kao predstavnik Ureda potpredsjednice Vlade Republike Hrvatske.

2. Za članove Savjeta za ljudska prava imenuju se:

– mr. sc. VESNA ŠEREPAC, predstavnica Ministarstva znanosti i obrazovanja

– dr. sc. MARIJA BUBAŠ, dr. med., predstavnica Ministarstva zdravstva

– NEMANJA RELIĆ, predstavnik Ureda potpredsjednice Vlade Republike Hrvatske

– HELENA BEUS, predstavnica Ureda za udruge.

Za zamjenike članova Savjeta za ljudska prava imenuju se:

– NANDOR ČAPO, predstavnik Ministarstva znanosti i obrazovanja

– VIKTOR KOSKA, predstavnik Ureda potpredsjednice Vlade Republike Hrvatske.

Klasa: 080-02/22-02/108
 Urbroj: 50301-15/28-22-02
 Zagreb, 16. prosinca 2022.

Predsjednik
 mr. sc. Andrej Plenković, v. r.
### NN 151/2022 (22.12.2022.), Rješenje o imenovanju i razrješenju dijela članova i dijela zamjenika članova Savjeta za mlade

VLADA REPUBLIKE HRVATSKE

2355

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i točke V. stavka 1. Odluke o osnivanju Savjeta za mlade (»Narodne novine«, broj 26/21.), Vlada Republike Hrvatske je na sjednici održanoj 16. prosinca 2022. donijela

RJEŠENJE

O IMENOVANJU I RAZRJEŠENJU DIJELA ČLANOVA I DIJELA ZAMJENIKA ČLANOVA SAVJETA ZA MLADE

1. Razrješuju se dužnosti članovi Savjeta za mlade:

– TENA MIŠETIĆ, imenovana kao predstavnica Ureda predsjednika Vlade Republike Hrvatske

– IVAN VIDIŠ, imenovan kao predstavnik Ministarstva rada, mirovinskoga sustava, obitelji i socijalne politike

– TIHANA BALIJA, imenovana kao predstavnica Ministarstva vanjskih i europskih poslova

– JOSIP PERKUŠIĆ, imenovan kao hrvatski mladi delegat pri organizaciji Ujedinjenih naroda.

Razrješuju se dužnosti zamjenici članova Savjeta za mlade:

– TOMISLAV LEKO, imenovan kao predstavnik Ureda predsjednika Vlade Republike Hrvatske

– TOMISLAV MILUNOVIĆ, imenovan kao predstavnik Ministarstva rada, mirovinskoga sustava, obitelji i socijalne politike

– VIŠNJA GRGURIĆ-ŠTIMAC, imenovana kao predstavnica Ministarstva zdravstva

– IVANA VEJIĆ, imenovana kao predstavnica Ministarstva vanjskih i europskih poslova

– DARKO SULJIČIĆ, imenovan kao zamjenik hrvatskog mladog delegata pri organizaciji Ujedinjenih naroda.

2. Za članove Savjeta za mlade imenuju se:

– TOMISLAV LEKO, predstavnik Ureda predsjednika Vlade Republike Hrvatske

– TOMISLAV MILUNOVIĆ, predstavnik Ministarstva rada, mirovinskoga sustava, obitelji i socijalne politike

– MARKO PAŠKVAN, predstavnik Ministarstva vanjskih i europskih poslova

– ALEN ŠUKURICA, hrvatski mladi delegat pri organizaciji Ujedinjenih naroda.

Za zamjenike članova Savjeta za mlade imenuju se:

– MIRELA KALCINA, predstavnica Ureda predsjednika Vlade Republike Hrvatske

– LIDIJA BAKOVIĆ, predstavnica Ministarstva rada, mirovinskoga sustava, obitelji i socijalne politike

– LADA ĆURKOVIĆ, predstavnica Ministarstva vanjskih i europskih poslova

– MATEA HRG, predstavnica Ministarstva zdravstva

– ENEA DESSARDO, zamjenik hrvatskog mladog delegata pri organizaciji Ujedinjenih naroda.

Klasa: 080-02/22-02/107
 Urbroj: 50301-15/07-22-02
 Zagreb, 16. prosinca 2022.

Predsjednik
 mr. sc. Andrej Plenković, v. r.
### NN 151/2022 (22.12.2022.), Rješenje o razrješenju predsjedavajućeg i člana i imenovanju predsjedavajućeg i članice Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

2351

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 11. stavaka 4. i 6. Zakona o Obalnoj straži Republike Hrvatske (»Narodne novine«, broj 125/19.), Vlada Republike Hrvatske je na sjednici održanoj 16. prosinca 2022. donijela

RJEŠENJE

O RAZRJEŠENJU PREDSJEDAVAJUĆEG I ČLANA I IMENOVANJU PREDSJEDAVAJUĆEG I ČLANICE SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrješuje se dr. sc. MARIO BANOŽIĆ, ministar obrane, dužnosti predsjedavajućeg Središnje koordinacije za nadzor i zaštitu prava i interesa Republike Hrvatske na moru.

Razrješuje se ZDRAVKO SEIDEL dužnosti člana Središnje koordinacije za nadzor i zaštitu prava i interesa Republike Hrvatske na moru, na koju je imenovan kao predstavnik ministarstva nadležnoga za pomorstvo.

2. Imenuje se OLEG BUTKOVIĆ, potpredsjednik Vlade Republike Hrvatske i ministar mora, pometa i infrastrukture, predsjedavajućim Središnje koordinacije za nadzor i zaštitu prava i interesa Republike Hrvatske na moru.

Imenuje se DUNJA BUJAN ŠUJSTER, predstavnica ministarstva nadležnoga za obranu, članicom Središnje koordinacije za nadzor i zaštitu prava i interesa Republike Hrvatske na moru.

Klasa: 080-02/22-02/102

Urbroj: 50301-15/07-22-02

Zagreb, 16. prosinca 2022.

Predsjednik
 mr. sc. Andrej Plenković, v. r.
### NN 151/2022 (22.12.2022.), Rješenje o imenovanju članice Upravnog vijeća Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

2354

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/96., 116/18. i 80/22.), članka 38. stavka 2. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13., 152/14., 39/18. i 32/20.) i članka 16. stavka 2. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14., 67/15., 28/18., 82/18. i 64/20.), Vlada Republike Hrvatske je na sjednici održanoj 16. prosinca 2022. donijela

RJEŠENJE

O IMENOVANJU ČLANICE UPRAVNOG VIJEĆA ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se MARICA MIRIĆ članicom Upravnog vijeća Zavoda za vještačenje, profesionalnu rehabilitaciju i zapošljavanje osoba s invaliditetom, na prijedlog udruga osoba s invaliditetom.

Klasa: 080-02/22-01/170

Urbroj: 50301-15/07-22-02

Zagreb, 16. prosinca 2022.

Predsjednik
 mr. sc. Andrej Plenković, v. r.
### NN 151/2022 (22.12.2022.), Pravilnik o izmjenama i dopunama Pravilnika o cestarini

MINISTARSTVO MORA, PROMETA I INFRASTRUKTURE

2360

Na temelju članka 9. stavka 11. Zakona o cestama (»Narodne novine«, broj 84/11, 22/13, 54/13, 148/13, 92/14, 110/19, 144/21 i 114/22) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O CESTARINI

Članak 1.

U Pravilniku o cestarini (»Narodne novine«, broj 130/13, 122/14 i 96/17) u članku 3. stavak 6. mijenja se i glasi:

»(6) Iznos cestarine s porezom na dodanu vrijednost obračunava se u valuti euro, a Hrvatske autoceste d.o.o. i koncesionar mogu iznos cestarine s porezom na dodanu vrijednost obračunavati u eurima na jednu decimalu.«

Članak 2.

U članku 8. stavak 4. mijenja se i glasi:

»(4) Iznosi u EUR iz stavka 3. ovog članka mijenjaju se prema potrebi, sukladno odluci Europskog parlamenta i Vijeća kojom se određuje visina troška zagađenja bukom zbog prometa.«

U stavku 5. brišu se riječi: »Dobiveni iznos preračunava se i zaokružuje na iznos u kunama bez lipa.«

PRIJELAZNE I ZAVRŠNE ODREDBE

Članak 3.

Iznosi cestarine koji su do 31. prosinca 2022. godine utvrđeni sukladno Zakonu o cestama (»Narodne novine«, broj 84/11, 22/13, 54/13, 148/13, 92/14, 110/19, 144/21 i 114/22) i Pravilniku o cestarini (»Narodne novine«, broj 130/13, 122/14 i 96/17) preračunavaju se u euro sukladno odredbama Zakona o uvođenju eura kao službene valute u Republici Hrvatskoj (»Narodne novine«, broj 57/22 i 88/22), a preračunata cijena cestarine za pojedinu dionicu predstavlja jediničnu cijenu usluge u smislu Pravilnika o cestarini.

Članak 4.

Ovaj Pravilnik objavljuje se u »Narodnim novinama« i stupa na snagu 1. siječnja 2023. godine.

Klasa: 011-02/22-03/119

Urbroj: 530-08-1-1-22-5

Zagreb, 15. prosinca 2022.

Ministar
 Oleg Butković, v. r.
### NN 151/2022 (22.12.2022.), Zakon o dopuni Zakona o odgoju i obrazovanju u osnovnoj i srednjoj školi

HRVATSKI SABOR

2341

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O ODGOJU I OBRAZOVANJU U OSNOVNOJ I SREDNJOJ ŠKOLI

Proglašavam Zakon o dopuni Zakona o odgoju i obrazovanju u osnovnoj i srednjoj školi, koji je Hrvatski sabor donio na sjednici 16. prosinca 2022.

Klasa: 011-02/22-02/173

Urbroj: 71-10-01/1-22-2

Zagreb, 20. prosinca 2022.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O ODGOJU I OBRAZOVANJU U OSNOVNOJ I SREDNJOJ ŠKOLI

Članak 1.

U Zakonu o odgoju i obrazovanju u osnovnoj i srednjoj školi (»Narodne novine«, br. 87/08., 86/09., 92/10., 105/10. – ispravak, 90/11., 5/12., 16/12., 86/12., 126/12. – pročišćeni tekst, 94/13., 152/14., 7/17., 68/18., 98/19. i 64/20.) u članku 143. iza stavka 3. dodaju se novi stavci 4. i 5. koji glase:

»(4) Vlada Republike Hrvatske može, sukladno raspoloživim sredstvima državnog proračuna, za svaku školsku godinu donijeti odluku o financiranju, odnosno sufinanciranju prehrane za učenike osnovnih škola.

(5) Za svrhu iz stavka 4. ovoga članka Vlada Republike Hrvatske će odlukom utvrditi mjerila i kriterije na temelju kojih će se ostvarivati pravo na financiranje, odnosno sufinanciranje prehrane učenika osnovnih škola.«.

Dosadašnji stavci 4., 5., 6. i 7. postaju stavci 6., 7., 8. i 9.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-02/22-01/186

Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o potvrđivanju Godišnjih financijskih izvještaja Hrvatske banke za obnovu i razvitak za 2021. godinu

HRVATSKI SABOR

2385

Na temelju članka 81. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 16. prosinca 2022. donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2021. GODINU

Potvrđuju se Godišnji financijski izvještaji Hrvatske banke za obnovu i razvitak za 2021. godinu.

Klasa: 021-03/22-09/65
 Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o utvrđenom nacrtu promjene Ustava Republike Hrvatske

HRVATSKI SABOR

2376

Na temelju članka 148. stavka 2. Ustava Republike Hrvatske, Hrvatski sabor na sjednici 16. prosinca 2022. donio je

ODLUKU

O UTVRĐENOM NACRTU PROMJENE USTAVA REPUBLIKE HRVATSKE

I.

Utvrđuje se Nacrt promjene Ustava Republike Hrvatske u tekstu kako ga je, sukladno Odluci o pristupanju promjeni Ustava Republike Hrvatske, podnio Odbor za Ustav, Poslovnik i politički sustav Hrvatskoga sabora.

II.

Sukladno odredbi članka 60. stavka 1. podstavka 4. Poslovnika Hrvatskoga sabora, Odbor za Ustav, Poslovnik i politički sustav će, na temelju i u okviru Nacrta promjene Ustava Republike Hrvatske te primjedbi i prijedloga iznesenih u raspravi, podnijeti Hrvatskom saboru Prijedlog promjene Ustava Republike Hrvatske.

III.

Ova Odluka objavit će se u »Narodnim novinama«.

Klasa: 011-01/22-01/03

Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o utvrđenom Nacrtu izmjena Ustavnog zakona o Ustavnom sudu Republike Hrvatske

HRVATSKI SABOR

2377

Na temelju članaka 148. i 132. Ustava Republike Hrvatske, Hrvatski sabor na sjednici 16. prosinca 2022. donio je

ODLUKU

O UTVRĐENOM NACRTU IZMJENA USTAVNOG ZAKONA O USTAVNOM SUDU REPUBLIKE HRVATSKE

I.

Utvrđuje se Nacrt izmjena Ustavnog zakona o Ustavnom sudu Republike Hrvatske u tekstu kako ga je, sukladno Odluci o pristupanju izmjeni Ustavnog zakona o Ustavnom sudu Republike Hrvatske, podnio Odbor za Ustav, Poslovnik i politički sustav Hrvatskoga sabora.

II.

Sukladno odredbi članka 60. Poslovnika Hrvatskoga sabora, Odbor za Ustav, Poslovnik i politički sustav će, na temelju i u okviru Nacrta izmjena Ustavnog zakona o Ustavnom sudu Republike Hrvatske te primjedbi i prijedloga iznesenih u raspravi, podnijeti Hrvatskom saboru Prijedlog izmjena Ustavnog zakona o Ustavnom sudu Republike Hrvatske.

III.

Ova Odluka objavit će se u »Narodnim novinama«.

Klasa: 011-01/22-01/04

Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o razrješenju člana i izboru članice Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

2378

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 16. prosinca 2022. donio je

ODLUKU

O RAZRJEŠENJU ČLANA I IZBORU ČLANICE ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se član Odbora za rad, mirovinski sustav i socijalno partnerstvo Hrvatskoga sabora ANTE PRKAČIN.

II.

Za članicu Odbora za rad, mirovinski sustav i socijalno partnerstvo Hrvatskoga sabora bira se JELENA MILOŠ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/41

Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o razrješenju i izboru potpredsjednika Odbora za obrazovanje, znanost i kulturu Hrvatskoga sabora

HRVATSKI SABOR

2379

Na temelju članka 81. Ustava Republike Hrvatske i članaka 46. i 98. Poslovnika Hrvatskoga sabora, Hrvatski sabor na sjednici 16. prosinca 2022. donio je

ODLUKU

O RAZRJEŠENJU I IZBORU POTPREDSJEDNIKA ODBORA ZA OBRAZOVANJE, ZNANOST I KULTURU HRVATSKOGA SABORA

I.

Razrješuje se potpredsjednik Odbora za obrazovanje, znanost i kulturu Hrvatskoga sabora MARIJAN PAVLIČEK.

II.

Za potpredsjednika Odbora za obrazovanje, znanost i kulturu Hrvatskoga sabora bira se MARKO MILANOVIĆ LITRE.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/43

Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o izboru člana i prestanku mandata člana Odbora za poljoprivredu Hrvatskoga sabora

HRVATSKI SABOR

2380

Na temelju članka 81. Ustava Republike Hrvatske i članaka 46. i 100. Poslovnika Hrvatskoga sabora, Hrvatski sabor na sjednici 16. prosinca 2022. donio je

ODLUKU

O IZBORU ČLANA I PRESTANKU MANDATA ČLANA ODBORA ZA POLJOPRIVREDU HRVATSKOGA SABORA

I.

Za člana Odbora za poljoprivredu Hrvatskoga sabora bira se ANTE PRKAČIN.

II.

Dana 15. rujna 2022. dužnost člana Odbora za poljoprivredu Hrvatskoga sabora prestao je obnašati VILIM MATULA, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/42

Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o imenovanju članice Odbora za vanjsku politiku Hrvatskoga sabora

HRVATSKI SABOR

2381

Na temelju članka 81. Ustava Republike Hrvatske i članka 68. Poslovnika Hrvatskoga sabora, Hrvatski sabor na sjednici 16. prosinca 2022. donio je

ODLUKU

O IMENOVANJU ČLANICE ODBORA ZA VANJSKU POLITIKU HRVATSKOGA SABORA

I.

Za članicu Odbora za vanjsku politiku Hrvatskoga sabora imenuje se IVANA CRNIĆ.

II.

Imenovana članica stupa na dužnost s danom 15. siječnja 2023.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-07/34

Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o imenovanju članice Odbora za financije i državni proračun Hrvatskoga sabora

HRVATSKI SABOR

2382

Na temelju članka 81. Ustava Republike Hrvatske i članka 74. Poslovnika Hrvatskoga sabora, Hrvatski sabor na sjednici 16. prosinca 2022. donio je

ODLUKU

O IMENOVANJU ČLANICE ODBORA ZA FINANCIJE I DRŽAVNI PRORAČUN HRVATSKOGA SABORA

I.

Za članicu Odbora za financije i državni proračun Hrvatskoga sabora iz reda predstavnika znanstvenih i stručnih institucija imenuje se GIORDANA RADIN-MAČUKAT.

II.

Imenovana članica stupa na dužnost s danom 15. siječnja 2023.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-07/35

Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o imenovanju člana Odbora za obitelj, mlade i sport Hrvatskoga sabora

HRVATSKI SABOR

2383

Na temelju članka 81. Ustava Republike Hrvatske i članka 88. Poslovnika Hrvatskoga sabora, Hrvatski sabor na sjednici 16. prosinca 2022. donio je

ODLUKU

O IMENOVANJU ČLANA ODBORA ZA OBITELJ, MLADE I SPORT HRVATSKOGA SABORA

I.

Za člana Odbora za obitelj, mlade i sport Hrvatskoga sabora imenuje se MARIJAN KOTARAC.

II.

Imenovani član stupa na dužnost s danom 15. siječnja 2023.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-07/36
 Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Odluka o imenovanju člana Odbora za Hrvate izvan Republike Hrvatske Hrvatskoga sabora

HRVATSKI SABOR

2384

Na temelju članka 81. Ustava Republike Hrvatske i članka 90. Poslovnika Hrvatskoga sabora, Hrvatski sabor na sjednici 16. prosinca 2022. donio je

ODLUKU

O IMENOVANJU ČLANA ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Za člana Odbora za Hrvate izvan Republike Hrvatske imenuje se IVAN PEPIĆ.

II.

Imenovani član stupa na dužnost s danom 15. siječnja 2023.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-07/37

Zagreb, 16. prosinca 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 152/2022 (23.12.2022.), Pravilnik o izmjenama Pravilnika o poticanju ulaganja u proizvodnju audiovizualnih djela

MINISTARSTVO KULTURE I MEDIJA

2396

Na temelju članka 13. stavka 8. Zakona o audiovizualnim djelatnostima (»Narodne novine«, broj 61/18 i 114/22), ministrica kulture i medija, nakon pribavljene suglasnosti ministra financija donosi

PRAVILNIK

O IZMJENAMA PRAVILNIKA O POTICANJU ULAGANJA U PROIZVODNJU AUDIOVIZUALNIH DJELA

Članak 1.

(1) U Pravilniku o poticanju ulaganja u proizvodnju audiovizualnih djela (»Narodne novine«, broj 70/19) u članku 3. stavku 4. riječi: »od 5.000.000,00 kn« zamjenjuju se riječima: »od 663.614,04 eura«.

(2) U stavku 7. riječi: »od 20.000.000,00 kn« zamjenjuju se riječima: »od 2.654.456,17 eura«, a riječi: »od 5.000.000,00 kn« zamjenjuju se riječima: »od 663.614,04 eura«.

Članak 2.

(1) U članku 5. stavku 7. točka 1. mijenja se i glasi: »1. najmanji iznos ukupnih troškova učinjenih u Republici Hrvatskoj u okviru proizvodnje djela iz stavka 1. ovoga članka mora, bez uračunatog poreza na dodanu vrijednost, iznositi 265.445,62 eura za igrani film, 39.816,84 eura za dokumentarni film, 66.361,40 eura za animirani film, 132.722,81 eura za televizijski film i najmanje 99.542,11 eura po epizodi televizijske serije, odnosno 59.725,26 eura po epizodi dokumentarne televizijske serije te 66.361,40 eura za animiranu televizijsku seriju minimalnog ukupnog trajanja 24 minute, s tim da navedeni najmanji iznos ne smije biti veći od 50 % cjelokupnog proračuna proizvodnje audiovizualnog djela«.

(2) U točki 4. riječi: »od 5.000.000,00 kn« zamjenjuju se riječima: »od 663.614,04 eura«.

Članak 3.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 611-08/22-01/0017
 Urbroj: 532-02-03-01/7-22-3
 Zagreb, 15. prosinca 2022.

Ministrica
 dr. sc. Nina Obuljen Koržinek, v. r.
### NN 152/2022 (23.12.2022.), Pravilnik o izmjeni Pravilnika o obveznom primjerku

Ministarstvo kulture i medija

2394

Na temelju članka 39. stavka 7. Zakona o knjižnicama i knjižničnoj djelatnosti (»Narodne novine«, broj 17/19, 98/19 i 114/22), uz prethodno mišljenje Hrvatskog knjižničnog vijeća, ministrica kulture i medija donosi

PRAVILNIK

O IZMJENI PRAVILNIKA O OBVEZNOM PRIMJERKU

Članak 1.

U Pravilniku o obveznom primjerku (»Narodne novine«, broj 66/20), u članku 8. stavku 8. riječi: »od 3.000,00 kuna« zamjenjuju se riječima: »od 398,17 eura«.

Članak 2.

Ovaj Pravilnik objavit će se u »Narodnim novinama« i stupa na snagu na dan uvođenja eura kao službene valute u Republici Hrvatskoj.

Klasa: 611-04/22-01/0143

Urbroj: 532-02-03-01/7-22-1

Zagreb, 15. prosinca 2022.

Ministrica
 dr. sc. Nina Obuljen Koržinek, v. r.
### NN 152/2022 (23.12.2022.), Pravilnik o izmjeni Pravilnika o Vijeću stručnjaka za naknade na području autorskog i srodnih prava

MINISTARSTVO KULTURE I MEDIJA

2395

Na temelju članka 238. stavka 11. Zakona o autorskom i srodnim pravima (»Narodne novine«, broj 111/21), ministrica kulture i medija uz prethodnu suglasnost ravnateljice Državnog zavoda za intelektualno vlasništvo donosi

PRAVILNIK

O IZMJENI PRAVILNIKA O VIJEĆU STRUČNJAKA ZA NAKNADE NA PODRUČJU AUTORSKOG I SRODNIH PRAVA

Članak 1.

U Pravilniku o Vijeću stručnjaka za naknade na području autorskog i srodnih prava (»Narodne novine«, broj 38/22) u članku 7. stavku 1. riječi: »1.200,00 kuna« zamjenjuju se riječima: »159,27 eura«, a riječi »600,00 kuna« zamjenjuju se riječima: »79,63 eura«.

Članak 2.

Ovaj Pravilnik objavljuje se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 611-09/22-01/0387

Urbroj: 532-02-03-01/7-22-3

Zagreb, 15. prosinca 2022.

Ministrica
 dr. sc. Nina Obuljen Koržinek, v. r.
### NN 152/2022 (23.12.2022.), Zaključak o podržavanju donošenja Mjera aktivne politike zapošljavanja za 2023. godinu iz nadležnosti Hrvatskog zavoda za zapošljavanje

VLADA REPUBLIKE HRVATSKE

2393

Na temelju članka 1. i članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 36. Zakona o tržištu rada (»Narodne novine«, br. 118/18., 32/20. i 18/22.), Vlada Republike Hrvatske je na sjednici održanoj 22. prosinca 2022. donijela

ZAKLJUČAK

1. Vlada Republike Hrvatske podržava donošenje Mjera aktivne politike zapošljavanja za 2023. godinu koje provodi Hrvatski zavod za zapošljavanje u skladu s kretanjima na tržištu rada i potrebama gospodarstva.

2. Mjere aktivne politike zapošljavanja odgovorit će na izazove na tržištu rada i potrebe gospodarstva kroz devet intervencija koje obuhvaćaju potpore za zapošljavanje, samozapošljavanje, pripravništvo, usavršavanje, obrazovanje i osposobljavanje, javni rad, stalnog sezonca i potporu za skraćivanje radnog vremena.

3. Ovaj Zaključak objavit će se »Narodnim novinama«.

Klasa: 022-03/22-07/454
 Urbroj: 50301-04/12-22-2
 Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 152/2022 (23.12.2022.), Odluka o isplati jednokratnog novčanog primanja korisnicima doplatka za djecu radi ublažavanja posljedica porasta cijena energenata

VLADA REPUBLIKE HRVATSKE

2387

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 22. prosinca 2022. donijela

ODLUKU

O ISPLATI JEDNOKRATNOG NOVČANOG PRIMANJA KORISNICIMA DOPLATKA ZA DJECU RADI UBLAŽAVANJA POSLJEDICA PORASTA CIJENA ENERGENATA

I.

Ovom Odlukom uređuje se isplata jednokratnog novčanog primanja korisnicima doplatka za djecu ostvarenog u Republici Hrvatskoj, radi ublažavanja posljedica porasta cijena energenata.

II.

Jednokratno novčano primanje iz točke I. ove Odluke isplatit će se korisnicima doplatka za djecu koji su:

– ostvarili pravo na isplatu sukladno Odluci o isplati jednokratnog novčanog primanja korisnicima doplatka za djecu radi ublažavanja posljedica porasta cijena energenata (»Narodne novine«, broj 104/22.), a zatečeni su u isplati doplatka za djecu u mjesecu rujnu 2022. i

– zatečeni u isplati doplatka za djecu u mjesecu listopadu, studenom i prosincu 2022.

Iznos jednokratnog novčanog primanja iz stavka 1. ove točke određuje se na sljedeći način:

|  |  |
| --- | --- |
| Broj djece po korisniku | Iznos jednokratnog novčanog primanja |
| 1 dijete | 300,00 kuna |
| 2 djeteta | 500,00 kuna |
| 3 djeteta | 700,00 kuna |
| 4 djeteta | 900,00 kuna |
| 5 djece i više | 1.100,00 kuna |

III.

Jednokratno novčano primanje pripada i korisnicima kojima su postupci ostvarivanja prava na doplatak za djecu u tijeku, a pravo na isplatu doplatka za djecu bude im priznato do 31. prosinca 2022.

IV.

Jednokratno novčano primanje korisnicima iz točke II. stavka 1. podstavka 1. ove Odluke isplatit će se u mjesecu prosincu 2022., a korisnicima iz točke II. stavka 1. podstavka 2. i točke III. ove Odluke isplatit će se u mjesecu veljači 2023.

V.

Ako se naknadno utvrdi nepripadnost prava na isplatu doplatka za djecu, korisnik je dužan vratiti isplaćeno jednokratno novčano primanje.

VI.

Jednokratno novčano primanje utvrđeno ovom Odlukom ne smatra se dohotkom sukladno članku 11. stavku 13. Pravilnika o porezu na dohodak (»Narodne novine«, br. 10/17., 128/17., 106/18., 1/19., 80/19., 1/20., 74/20., 1/21., 102/22. i 112/22.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20. i 120/21.).

Jednokratno novčano primanje utvrđeno ovom Odlukom ne može biti predmet ovrhe.

VII.

Financijska sredstva za provedbu ove Odluke osigurana su u državnom proračunu Republike Hrvatske, unutar Razdjela 086 Ministarstvo rada, mirovinskoga sustava, obitelji i socijalne politike, Glave 08620 Hrvatski zavod za mirovinsko osiguranje.

VIII.

Za provedbu ove Odluke zadužuje se Hrvatski zavod za mirovinsko osiguranje.

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/512
 Urbroj: 50301-04/12-22-4
 Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 152/2022 (23.12.2022.), Odluka o isplati jednokratnog novčanog primanja korisnicima prava u sustavu socijalne skrbi radi ublažavanja posljedica rasta troškova života

VLADA REPUBLIKE HRVATSKE

2388

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 22. prosinca 2022. donijela

ODLUKU

O ISPLATI JEDNOKRATNOG NOVČANOG PRIMANJA KORISNICIMA PRAVA U SUSTAVU SOCIJALNE SKRBI RADI UBLAŽAVANJA POSLJEDICA RASTA TROŠKOVA ŽIVOTA

I.

Ovom Odlukom uređuje se isplata jednokratnog novčanog primanja korisnicima prava u sustavu socijalne skrbi radi ublažavanja posljedica rasta troškova života, u iznosima i pod uvjetima koji se uređuju ovom Odlukom.

II.

Jednokratno novčano primanje iz točke I. Ove Odluke isplatit će se korisniku prava na naknadu za ugroženog kupca energenata te prava na doplatak za pomoć i njegu, kojemu je to pravo priznato na dan stupanja na snagu ove Odluke.

III.

Iznos jednokratnog novčanog primanja iz točke I. ove Odluke određuje se u iznosu od 1.000,00 kuna po korisniku.

IV.

Korisniku prava na doplatak za pomoć i njegu, koji je istovremeno korisnik prava na naknadu za ugroženog kupca energenata na temelju priznatoga prava na zajamčenu minimalnu naknadu, jednokratno novčano primanje može biti isplaćeno samo po jednoj osnovi.

V.

Jednokratno novčano primanje u skladu s ovom Odlukom isplatit će se u prosincu 2022. putem nadležnog centra za socijalnu skrb.

VI.

Jednokratno novčano primanje utvrđeno ovom Odlukom ne smatra se dohotkom sukladno članku 8. stavku 2. točki 1. Zakona o porezu na dohodak (»Narodne novine«, br. 115/16., 106/18., 121/19., 32/20. i 138/20.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20. i 120/21.).

Jednokratno novčano primanje utvrđeno ovom Odlukom ne može biti predmet ovrhe.

VII.

Sredstva za provedbu ove Odluke osigurana su u državnom proračunu Republike Hrvatske, unutar Razdjela 086 Ministarstvo rada, mirovinskoga sustava, obitelji i socijalne politike.

VIII.

Za provedbu ove Odluke zadužuje se Ministarstvo rada, mirovinskoga sustava, obitelji i socijalne politike

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/513

Urbroj: 50301-04/12-22-2

Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 152/2022 (23.12.2022.), Odluka o pokretanju postupka pregovora o sklapanju dodatka IV. Kolektivnom ugovoru za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2391

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 22. prosinca 2022. donijela

ODLUKU

O POKRETANJU POSTUPKA PREGOVORA O SKLAPANJU DODATKA IV. KOLEKTIVNOM UGOVORU ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA
 VLADE REPUBLIKE HRVATSKE

I.

Pokreće se postupak pregovora o sklapanju dodatka IV. Kolektivnom ugovoru za djelatnost zdravstva i zdravstvenog osiguranja (»Narodne novine«, br. 29/18., 35/19., 78/19., 92/19. i 56/20.).

II.

U pregovarački odbor Vlade Republike Hrvatske za pregovore o sklapanju dodatka IV. Kolektivnom ugovoru iz točke I. ove Odluke imenuju se:

– dr. sc. Vili Beroš, dr. med., ministar zdravstva

– mr. sc. Zvonimir Frka-Petešić, predstojnik Ureda predsjednika Vlade Republike Hrvatske

– Tomislav Dulibić, državni tajnik u Ministarstvu zdravstva

– Zdravko Zrinušić, državni tajnik u Ministarstvu financija

– Lucian Vukelić, dr. med., ravnatelj Hrvatskog zavoda za zdravstveno osiguranje

– Dražen Opalić, predstavnik Ministarstva rada, mirovinskoga sustava, obitelji i socijalne politike

– Danica Kramarić, dr. med., predstavnica Ministarstva zdravstva

– Marija Pećanac, predstavnica Ministarstva zdravstva

– Dražen Jurković, dr. med., direktor Udruge poslodavaca u zdravstvu.

III.

Za zamjenike članova pregovaračkog odbora iz točke II. ove Odluke imenuju se:

– dr. sc. Silvio Bašić, dr. med., državni tajnik u Ministarstvu zdravstva

– Marela Knežević, predstavnica Ureda predsjednika Vlade Republike Hrvatske

– Hrvoje Tomljenović, predstavnik Ministarstva zdravstva

– Danijela Stepić, glavna državna rizničarka, predstavnica Ministarstva financija

– Veronika Laušin, dr. med., predstavnica Hrvatskog zavoda za zdravstveno osiguranje

– Anita Zirdum, predstavnica Ministarstva rada, mirovinskoga sustava, obitelji i socijalne politike

– Bojan Vidović, predstavnik Ministarstva zdravstva

– Martina Furlan, predstavnica Hrvatskog zavoda za zdravstveno osiguranje

– Tanja Paun, predstavnica Udruge poslodavaca u zdravstvu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/501
 Urbroj: 50301-04/25-22-2
 Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 152/2022 (23.12.2022.), Odluka o izmjeni Odluke o osnivanju Nacionalnog povjerenstva za suzbijanje HIV/AIDS-a

VLADA REPUBLIKE HRVATSKE

2392

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 22. prosinca 2022. donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA
 ZA SUZBIJANJE HIV/AIDS-a

I.

U Odluci o osnivanju Nacionalnog povjerenstva za suzbijanje HIV/AIDS-a (»Narodne novine«, broj 60/17.), u točki IV. stavak 2. mijenja se i glasi:

»Povjerenstvo čine:

1. ministar zdravstva, predsjednik Povjerenstva

2. voditelj Referentnog centra Ministarstva zdravstva za dijagnostiku i liječenje zaraze HIV-om, zamjenik predsjednika Povjerenstva, te

3. članovi:

– predstavnik tijela državne uprave nadležnog za zdravstvo

– predstavnik tijela državne uprave nadležnog za obitelj i socijalnu politiku

– predstavnik tijela državne uprave nadležnog za pravosuđe

– predstavnik tijela državne uprave nadležnog za gospodarstvo

– predstavnik tijela državne uprave nadležnog za znanost i obrazovanje

– predstavnik tijela državne uprave nadležnog za turizam

– predstavnik tijela državne uprave nadležnog za more, promet i infrastrukturu

– predstavnik tijela državne uprave nadležnog za unutarnje poslove

– predstavnik tijela državne uprave nadležnog za obranu

– predstavnik tijela državne uprave nadležnog za hrvatske branitelje

– predstavnik tijela državne uprave nadležnog za vanjske i europske poslove

– predstavnik Ureda za ljudska prava i prava nacionalnih manjina

– dva predstavnika Hrvatskog zavoda za javno zdravstvo

– predstavnik Hrvatskog zavoda za transfuzijsku medicinu

– predstavnik Hrvatskog zavoda za zdravstveno osiguranje

– predstavnik Klinike za infektivne bolesti »Dr. Fran Mihaljević«

– predstavnik Stomatološkog fakulteta Sveučilišta u Zagrebu

– predstavnik Hrvatskog Crvenog križa

– predstavnik Hrvatske udruge medicinskih sestara

– predstavnik Hrvatskog društva za školsku i sveučilišnu medicinu

– predstavnik Hrvatskog društva za spolno prenosive bolesti

– predstavnik međunarodne organizacije koja se bavi problematikom zdravstva na području Republike Hrvatske

– predstavnik vjerske zajednice

– tri predstavnika organizacija civilnoga društva iz područja zdravstva.«.

II.

Čelnici tijela državne uprave, ureda, ustanova i organizacija iz točke I. ove Odluke predložit će, u roku od 15 dana od dana stupanja na snagu ove Odluke, svoje predstavnike koji će sudjelovati u radu Povjerenstva.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/480
 Urbroj: 50301-04/12-22-2
 Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 152/2022 (23.12.2022.), Odluka o preraspodjeli sredstava planiranih u Državnom proračunu Republike Hrvatske za 2022. godinu

VLADA REPUBLIKE HRVATSKE

2389

Na temelju članka 5. stavka 1. Zakona o izvršavanju Državnog proračuna Republike Hrvatske za 2022. godinu (»Narodne novine«, br. 62/22. i 131/22.), a u vezi s člankom 60. Zakona o proračunu (»Narodne novine«, broj 144/21.), Vlada Republike Hrvatske je na sjednici održanoj 22. prosinca 2022. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2022. GODINU

I.

Ovom Odlukom Vlada Republike Hrvatske preraspodjeljuje sredstva unutar razdjela 048 Ministarstvo vanjskih i europskih poslova u Državnom proračunu Republike Hrvatske za 2022. godinu (»Narodne novine«, br. 140/21., 62/22. i 131/22.), radi provedbe humanitarne pomoći Ukrajini na temelju Odluke o upućivanju humanitarne pomoći stanovništvu Ukrajine povodom Međunarodne donatorske konferencije na visokoj razini za Ukrajinu, klasa: 022-03/22-04/186, urbroj: 50301-21/21-22-3, od 4. svibnja 2022.

II.

Sredstva iz točke I. ove Odluke preraspodijelit će se prema tablici kako slijedi:

|  |  |  |  |  |  |
| --- | --- | --- | --- | --- | --- |
|  |  | Tekući plan 2022. | Smanjenje | Povećanje | Novi plan 2022. |
| 048 | MINISTARSTVO VANJSKIH I EUROPSKIH POSLOVA | 961.732.107 | 14.050.000 | 14.050.000 | 961.732.107 |
| 04805 | Ministarstvo vanjskih i europskih poslova | 961.732.107 | 14.050.000 | 14.050.000 | 961.732.107 |
| A777058 | POMOĆI ORGANIZACIJAMA KOJE SE BAVE RAZVOJNOM SURADNJOM I HUMANITARNOM DJELATNOŠĆU U INOZEMSTVU | 35.211.500 | 14.050.000 | 14.050.000 | 35.211.500 |
| 11 | Opći prihodi i primici | 31.121.500 | 14.050.000 | 14.050.000 | 31.121.500 |
| 36 | Pomoći dane u inozemstvo i unutar općeg proračuna | 30.071.500 | 14.050.000 | 14.050.000 | 30.071.500 |
| 361 | Pomoći inozemnim vladama | 14.050.000 | 14.050.000 |  | 0 |
| 362 | Pomoći međunarodnim organizacijama te institucijama i tijelima EU | 15.627.600 |  | 14.050.000 | 29.677.600 |

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2022. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/502
 Urbroj: 50301-29/09-22-1
 Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 152/2022 (23.12.2022.), Odluka o preraspodjeli sredstava planiranih u Državnom proračunu Republike Hrvatske za 2022. godinu

VLADA REPUBLIKE HRVATSKE

2390

Na temelju članka 5. stavka 1. Zakona o izvršavanju Državnog proračuna Republike Hrvatske za 2022. godinu (»Narodne novine«, br. 62/22. i 131/22.), a u vezi s člankom 60. Zakona o proračunu (»Narodne novine«, broj 144/21.), Vlada Republike Hrvatske je na sjednici održanoj 22. prosinca 2022. donijela

ODLUKU

O PRERASPODJELI SREDSTAVA
 PLANIRANIH U DRŽAVNOM PRORAČUNU REPUBLIKE HRVATSKE
 ZA 2022. GODINU

I.

Ovom Odlukom Vlada Republike Hrvatske preraspodjeljuje sredstva između razdjela 025 Ministarstvo financija i 077 Ministarstvo gospodarstva i održivog razvoja u Državnom proračunu Republike Hrvatske za 2022. godinu (»Narodne novine«, br. 140/21., 62/22. i 131/22.), radi osiguranja sredstava za provedbu Privremenog kriznog okvira s ciljem ublažavanja posljedica ruske invazije na Ukrajinu na gospodarstvo Europske unije.

II.

Sredstva iz točke I. ove Odluke preraspodijelit će se prema tablici kako slijedi:

![](/files/_web/sluzbeni-dio/2022/132544/images/12032.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2022. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/503
 Urbroj: 50301-29/09-22-1
 Zagreb, 22. prosinca 2022.

Predsjednik
 mr. sc. Andrej Plenković, v. r.
### NN 154/2022 (28.12.2022.), Pravilnik o izmjenama Pravilnika o postupku, kriterijima i rokovima za provedbu Nacionalnog programa promicanja audiovizualnog stvaralaštva

Hrvatski audiovizualni centar

2431

Na temelju članka 8. stavka 6. Zakona o audiovizualnim djelatnostima (»Narodne novine«, broj 61/18 i 114/22) ravnatelj Hrvatskog audiovizualnog centra uz prethodnu suglasnost Hrvatskog audiovizualnog vijeća i ministrice kulture i medija, donosi

PRAVILNIK

O IZMJENAMA PRAVILNIKA O POSTUPKU, KRITERIJIMA I ROKOVIMA ZA PROVEDBU NACIONALNOG PROGRAMA PROMICANJA AUDIOVIZUALNOG STVARALAŠTVA

Članak 1.

U Pravilniku o postupku, kriterijima i rokovima za provedbu Nacionalnog programa promicanja audiovizualnog stvaralaštva (»Narodne novine«, broj 76/2021) u članku 13. stavku 2. brišu se riječi »u kunskoj protuvrijednosti«.

Članak 2.

Članak 25. stavak 3. mijenja se i glasi:

»Zahtjevna audiovizualna djela niskoga proračuna smatraju se djela čiji troškovi proizvodnje ne premašuju prosječne troškove proi­zvodnje filmova u njegovoj kategoriji, kako slijedi:

− dugometražni igrani i dugometražni animirani filmovi – 1.990.842,13 eura

− dugometražni debitantski igrani filmovi – 1.327.228,08 eura

− dugometražni dokumentarni filmovi – 530.891,23 eura

− kratkometražni igrani filmovi – 265.445,62 eura

− kratkometražni dokumentarni filmovi – 199.084,21 eura

− kratkometražni animirani filmovi – 18.581,19 eura po minuti

− eksperimentalni filmovi – 132.722,81 eura.«

Članak 3.

U članku 29. stavku 1. riječi: »od 1.500.000,00 HRK« zamjenjuju se riječima: »od 199.084,21 eura«.

Članak 4.

Ovaj Pravilnik objavit će se u »Narodnim novinama«, a stupa na snagu na dan uvođenja eura kao službene valute u Republici Hrvatskoj.

Klasa: 111-007

Urbroj: 6239-2022

Zagreb, 15. prosinca 2022.

Ravnatelj
 Christopher Peter Marcich, v. r.
### NN 154/2022 (28.12.2022.), Odluka o imenovanju zamjenica općinskog državnog odvjetnika u Općinskom državnom odvjetništvu u Rijeci

Državnoodvjetničko vijeće

2425

ODLUKA

Državnoodvjetničko vijeće na temelju članka 41. stavak 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 78. sjednici Vijeća održanoj 13. prosinca 2022., jednoglasno

odlučilo je

I. Za zamjenice općinskog državnog odvjetnika u Općinskom državnom odvjetništvu u Rijeci imenuju se IVANA DOŠEN, viša državnoodvjetnička savjetnica u Županijskom državnom odvjetništvu u Rijeci i KORNELIJA BIKIĆ SERŠIĆ, viša državnoodvjetnička savjetnica – specijalist u Općinskom državnom odvjetništvu u Rijeci.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-25/2022

Zagreb, 13. prosinca 2022.

Predsjednik
 Državnoodvjetničkog vijeća
 Darko Klier, v. r.
### NN 154/2022 (28.12.2022.), Odluka o imenovanju zamjenika općinskog državnog odvjetnika u Općinskom državnom odvjetništvu u Puli - Pola

DRŽAVNOODVJETNIČKO VIJEĆE

2426

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 78. sjednici Vijeća održanoj 13. prosinca 2022., jednoglasno

odlučilo je

I. Za zamjenika općinskog državnog odvjetnika u Općinskom državnom odvjetništvu u Puli – Pola imenuje se PETAR KRAJCAR, državnoodvjetnički savjetnik u Županijskom državnom odvjetništvu u Puli – Pola.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-49/2022

Zagreb, 13. prosinca 2022.

Predsjednik
 Državnoodvjetničkog vijeća
 Darko Klier, v. r.
### NN 154/2022 (28.12.2022.), Pravilnik o izmjenama Pravilnika o financijsko-materijalnom poslovanju sudova sa strankama

MINISTARSTVO PRAVOSUĐA I UPRAVE

2418

Na temelju članka 137. stavka 1. Zakona o sudovima (»Narodne novine«, broj 28/13, 33/15, 82/15, 82/16, 67/18 i 21/22) ministar pravosuđa i uprave donosi

PRAVILNIK

O IZMJENAMA PRAVILNIKA O
 FINANCIJSKO-MATERIJALNOM POSLOVANJU SUDOVA SA STRANKAMA

Članak 1.

U Pravilniku o financijsko-materijalnom poslovanju sudova sa strankama (»Narodne novine«, broj 58/16) u članku 9. stavku 2. riječ: »kunama« zamjenjuje se riječju: »eurima«.

U stavku 4. riječ: »kunama« zamjenjuje se riječju: »eurima«.

Članak 2.

Ovaj Pravilnik objavit će se u »Narodnim novinama«, a stupa na snagu 1. siječnja 2023.

Klasa: 011-01/14-01/40
 Urbroj: 514-03-02/01-22-13
 Zagreb, 20. prosinca 2022.

Ministar
 dr. sc. Ivan Malenica, v. r.